《次陈君瑞游凤凰山光明寺》
元代·钱惟善

左瞻剑戟龙门并，上脱冠巾凤髻双。斋近木鱼鸣昼庑，行迟松鼠落晴窗。

云深不觉山藏寺，溪涨应随雨到江。未识此中真乐地，三生先喜俗缘降。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。